HOLSTEINSBORG DISTRIKT | 61 
benklæder. Pelsen har samme Form som en Sweaters, men er forsynet med Hætte 
til at trække over Hovedet samt med. Overtræk af Bomuldstøj. 
Kvindedragten bestaar af: 
Uldtrøje, Chemise af Lærred, Anorak som Mandfolkenes, men kortere med 
mindre Hætte og Bræmme forneden ofte af Silkebaand, Underbenklæder (Stouts-), 
Benklæder af Sælskind med Broderi i Bræmme foran, eller af Renskind og da 
paa tværs foran, Strømper (sjældent) og Kamikker. Som Smykke et Skulder- 
stykke af Perler. Benklæderne har Haarene udad og naar kun fra lidt nedenfor 
Hofteskaalen til lidt over Knæene. 
Kamikkerne naar op over Knæene, saaledes at de dækker Benklædernes 
nederste Kant. Yderkamikken er stærk farvet; grøn, rød eller blaa med fint Skind- 
broderi paa Forsiden, undertiden hvid med broderet Shirtingsovertræk. 
Om Vinteren bruger Kvinderne en Pels af Fuglehamme med Bræmme af 
Hundeskind omkring Haandleddene og Halsen og overtrukket med Bomuldstøj. 
Børnene er ofte op til en Alder af 5—6 Aar klædt 1 en ejendommelig Blan- 
ding af dansk og grønlandsk Dragt. 
Amaut er en Pels, hvis Ryg danner en Pose, hvori Spædbørn anbringes. 
Her sidder Barnet lunt og velbeskyttet paa Moderens eller Barnepigens Ryg 
uden at hindre de paagældende i at passe deres huslige Syssel. 
Den originale kvindelige Haarfrisure har Form som en Top, ombundet med 
forskelligtfarvede Baand, for en gift Kvinde: blaat, ung Pige: rødt, Enke: sort, 
i den tidligere herrnhutiske Menighed: hvidt, ugift Kvinde med Barn: grønt. 
Denne Frisure gaar dog mere og mere af Brug og erstattes med Fletninger, 
som bæres opbundet og dækket af et Hovedtørklæde. 
Tilvirkningen af Redskaber og Klæder. Reglen er, at hver Fanger for- 
arbejder sin egen Kajak, Konebaad, forsaavidt han ejer en saadan, og de grøn- 
landske Fangstredskaber. Dog findes hist og her enkelte Fangere, som giver sig 
af med at bygge Kajakker for andre, og Kommuneraadene udgiver aarlig Smaa- 
beløb til Forarbejdelse af disse Fartøjer til Brug for faderløse Drenge. 
Den Stolthed, Fangerne i gamle Dage satte i at eje et smukt Kajakudstyr, 
synes nu efterhaanden at tabe sig. Vel finder man paa de Pladser, hvis Erhververe 
for største Delen ernærer sig ved Sælfangst, endnu pynteligt forarbejdede Fangst- 
redskaber, men andre Steder er Fremstillingen rent haandværksmæssig og ofte 
sjudsket. 
Dette vidner ikke alene om en svigtende Interesse for de gamle Traditioner, 
men det gaar ogsaa ud over Sælfangsten. 
= Disse tilsyneladende saa simple Redskaber er nemlig Resultatet af Gene- 
rationers Erfaring, og skal de kunne gøre Fyldest, maa de ikke alene fremstilles 
nøjagtig i den Form, som Erfaringen viser er den bedste, men ogsaa saa at sige 
afpasses efter den enkelte Fangers individuelle Evner og Krav, og for at opnaa 
dette er de færdige Redskaber jævnlig Genstand for tilsyneladende ganske ube- 
tydelige Forandringer, som dog alle hviler paa Overleveringer og Erfaringer, 
indtil Resultatet — et i alle Henseender fuldkomment Redskab — er naaet. 
